Diari Oficial de la Generalitat Valenciana


Sumari del DOGV 5656, del 10-12-2007 (2007/14912)

Declaració de fallida 000726/2004. Notificació de la interlocutòria a les persones interessades.
------------------------------------------------------------------------------------------------

### Dades del document

Número de DOGV
:   5656

Data del DOGV
:   10-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/14668


Data del document
:   29-10-2007

Organisme emissor
:   Jutjat de Primera Instància Número 16 de València

Tipus de document
:   Edicte

Descriptors 

:   * sistema judicial

Declaració de fallida 000726/2004. Notificació de la interlocutòria a les persones interessades. [2007/14734]  
Declaració de fallida 000726/2004  
Demandant: Portal Marítimo, SL.  
Procurador: Ballester Gómez, Isabel.  
Amparo Justo Bruixola, secretària del Jutjat de Primera Instància número 16 dels de València, mitjançant este edicte faig saber:  
Que en este Jutjat se segueixen actuacions de judici universal de fallida amb el número 726/04 a instància de la mercantil Portal Marítimo, SA, en les quals s'ha dictat una interlocutòria que en la part dispositiva és com segueix:  
Part dispositiva:  
1. Es declara l'acabament, amb caràcter provisional i sense prejudici de represa si la fortuna afavoreix l'entitat fallida, d'este judici universal de fallida de l'entitat Portal Marítimo, SL, la capacitat plena de la qual queda restituïda i amb reserva als creditors de les accions singulars que els corresponguen en el dret per a cobrar els seus crèdits.  
2. Que el síndic torne a la fallida tots els llibres, efectes i papers que li foren ocupats al seu moment i també la fiança de presó segura prestada per import de 300 euros manant que es torne a este efecte. Desglosseu i torneu igualment la documentació comptable de l'entitat aportada a actuacions pel síndic.  
3. Doneu la mateixa publicitat a esta resolució que la que s'ha acordat per a la interlocutòria declaratòria de la fallida, i per a este fi publiqueu un edicte al tauler d'anuncis d'este Jutjat i en el Diari Oficial de la Comunitat Valenciana i, així mateix, curseu un manament en forma al Registre Mercantil d'esta província en la mesura que és una resolució que afecta la sindicatura (article 321.5 del Reglament del Registre Mercantil), despatxos que es lliuraran al procurador de la fallida per a diligenciar-los i tornar-los a les actuacions. Trameteu un butlletí a l'Institut Nacional d'Estadística i a la unitat corresponent del Consell General del Poder Judicial.  
4. S'acorda el cessament de la retenció de la correspondència postal i telegràfica de l'entitat fallida. Dirigiu un ofici en este sentit a l'organisme autònom de Correus i Telègrafs a València.  
5. S'acorda el cessament en funcions dels síndics nomenats, Iñaki Samsiambarrena Escoriaza, Marc Gasull Doménech i Fernando Marazuela Caballero, així com del comissari Jorge Perepérez Ventura, als qui es notificarà esta resolució.  
6. Notifiqueu esta resolució a la fallida i a la resta de creditors personats en l'expedient i porteu-ne testimoniança a totes les peces del judici i, una vegada s'hagen practicat totes les actuacions precedents, arxiveu-ne provisionalment les actuacions i que quede nota suficient en el llibre de registre.  
7. Es declara l'extinció del deutor persona jurídica, Portal Marítimo, SL, i s'acorda tancar-ne el full d'inscripció en els registres públics corresponents. S'expedeix a este efecte un manament que conté la testimoniança íntegra de la resolució de 23 de març de 2007 i d'esta.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs es prepararà mitjançant un escrit presentat en este Jutjat en el termini de cinc dies hàbils comptadors des de l'endemà de la notificació, que es limite a citar la resolució apel·lada, on es manifeste la voluntat de recórrer-hi, i s'expresse els pronunciaments que s'impugna (article 457.2 LECn).  
Ho acorda i firma sa senyoria. En done fe.  
I perquè es publique en el Diari Oficial de la Comunitat Valenciana, expedisc este edicte, que firme i segelle.  
València, 29 d'octubre de 2007.- La secretària judicial: Amparo Justo Bruixola.